એક સપ્તાહ બાદ તે ફરી શાળાના આચાર્ય પાસે પહોંચી અને થેલીમાંથી એક રૂમાલ કાઢીને આચાર્યના હાથમાં મૂકી દીધો હતો. આચાર્યએ રૂમાલ ખોલીને જોયો તો તેમાં કોઇ સૂકાયેલી વસ્તુ જોવા મળી હતી. આચાર્યએ તેને પુછ્યું કે આ શું છે? તો મહિલાનો જવાબ સાંભળીને તેઓ આશ્ચર્ય સાથે અવાક્ બની ગયા. મહિલાએ અત્યંત સહજતાથી ઉત્તર આપ્યો હતો કે આ તેના બાળકની ગર્ભનાળ છે. આ સિવાય બાળકના જન્મનો કોઇ પુરાવો તેની પાસે નથી.